John Dalli jagħti fost l-aktar xhieda qawwija u rrabjata kontra Daphne Caruana Galizia fir-rapport Egrant Meta kien qed jixhed quddiem il-Maġistrat, issa Imħallef Aaron Bugeja, John Dalli fetaħ il-kanuni u reġa sostna li Daphne Caruana Galizia kienet terrorista. Hu kien qed jagħti din ix-xhieda qabel ma nqatlet. "F'Mejju, tal-2016 l-istess terrorista għax jiena hekk insejħilha lil din tajjeb, kienet qalet li din il-kumpanija Egrant kienet tiegħi tajjeb," reġa qal Dalli, eks Kummissarju u eks Ministru Nazzjonalista. Fir-rapport kien ikkwotat jgħid li Caruana Galizia kienet saħansitra qalet illi Egrant tiegħu għax "kellha gut feeling." "Din tigdeb fuq kulħadd, li jfettilha tiktbu din, tajjeb," qal Dalli f'din illi tidher illi hija l-aktar xhieda qawwija u kontra l-ġurnalista li ħarġet fl-inkjesta dwar Egrant. Ilbieraħ dan is-sit irrapporta wkoll x'qal Keith Schembri fix-xhieda tiegħu "Ghamilt rikors lill-Pulizija, għal fastidju "għax issa xebbgħatni dawn is-snin kollha tigdeb kontrija kontinwament u tivvinta kull ħaġa u f'sitt xhur għandhom ma ttieħdu l-ebda passi kontriha din,." "U jiena nixtieq inkun naf min qed jipproteġiha mill-Avukat Ġenerali," allega Dalli. Hu jammetti li darba kellu ikla mad-diriġenti tal-Bank Pilatus iżda jgħid ma reġax iltaqa' magħhom barra, imma biss fil-bank. Huwa akkuża lil Caruana Galizia illi kienet f'konfoffa ma' Giovanni Kessler, li kien Direttur tal-OLAF. Bejn Kessler u Dalli kien hemm gwerra sħiħa b'Dali saħansitra jakkuża lil Kessler b'perġurju hekk kif dan xehed illi membri tal-Kummissarjat ta' Dalli qalulu illi kien ipprova jwaqqaf il-projbizzjoni tal-isnus darbtejn.